KRITERIJI ZA OCJENJIVANJE UČENIKA U RAZREDNOJ NASTAVI

OŠ KRAPINSKE TOPLICE

PISANO OCJENJIVANJE

Raspon postignuća izražen je u postocima za pojedine ocjene:

0-50% nedovoljan(1)

51-63% dovoljan(2)

64-78% dobar(3)

79-90% vrlo dobar(4)

91-100% odličan(5)

DOMAĆE ZADAĆE

odličan(5) Redovit u pisanju zadaća. U pisanju je uredan,u potpunosti točan, a rješenja su točna.

vrlo dobar(4) Redovit u pisanju zadaća. U pisanju je uredan i točan, a rješenja sadrže manje pogreške.

dobar(3) Zadaće piše uglavnom redovito, ne uvijek u potpunosti točno samostalno.

dovoljan (2) Neredovit u pisanju domaćih zadaća. Rješenja su neuredna, netočna ili nepotpuna

nedovoljan(1) Ne izvršava svoje obveze vezane uz domaću zadaću.

USMENO OCJENJIVANJE

HRVATSKI JEZIK

Hrvatski jezik

odličan(5) U potpunosti usvojio sve nastavne sadržaje. Gradivo usvaja s lakoćom i razumijevanjem.Pokazuje interes za nastavne sadržaje, aktivan je I znanje primjenjuje u pisanom usmenom izražavanju. Razlikuje bitno od nebitnoga I uočava ključne pojmove.

vrlo dobar(4) Nastavne sadržaje je usvojio, gradivo usvaja s razumijevanjem. Aktivno sudjeluje u radu. S manjim pogreškama primjenjuje svoje znanje.

dobar(3) Nastavne sadržaje većinom je usvojio.Pamti ih bez potpunog razumijevanja.Teže povezuje, ne razlikuje bitno od nebitnoga.Interes varira, potrebno ga je poticati na rad.

dovoljan(2) Nastavne sadržaje usvojio djelomično.Sadržaje djelomično pamti, ne razumije I ne zna primiijeniti.Često griješi I ne uočava pogreške.Porebna mu je stalna pomoć I nadzor u radu.

nedovoljan(1) Nije usvojio nastavne sadržaje.Ne prepoznaje ih I ne zna primijeniti.Ne pokazuje interes za rad.

Književnost

odličan (5) Vrlo aktivno sudjeluje u interpretaciji umjetničkih tekstova.Potpuno je usvojio književnoteorijske pojmove, prepoznaje ih u tekstu I zna se njima koristiti u usmenom I pisanom izrazu.Novo znanje usvaja s lakoćom.Samostalan je I kreativan.

vrlo dobar(4) Književnoteorijske pojmove uspješno usvaja I primjenjuje.Aktivno sudjeluje u interpretaciji umjetničkih tekstova.

dobar(3) Djelomično je usvojio književnoteorijske pojmove.Zapažanja iznosi uz pomoć.Povremeno sudjeluje u interpretaciji djela.

dovoljan(2) Prepoznaje neke književnoteorijske pojmove.U interpretaciji teksta je površan I potrebna mu je stalna pomoć I nadzorTeško doživljava tekst I njegov smisao.

nedovoljan(1) Interes I sposobnosti nisu razvijeni. Ni uz motivaciju I pomoć ne sudjeluje u radu.Ne posjeduje osnovna književnoteorijska znanja.

Lektira

odličan(5) Redovito čita zadana djela I vrlo uspješno sudjeluje u interpretaciji.S lakoćom rješava sve zadatke vezane uz pročitano.Bilješke vodi točno, uredno I potpuno.Znanje iz književnosti samostalno primjenjuje na lektirna djela.Ističe se u otkrivanju poruka I pouka.

vrlo dobar(4( Redovito čita, vodi bilješke I rješava zadatke.Većinu književnoteorijskih pojmova zna primijeniti na lektirna djela.Uočava značenje djela I otkriva poruke I pouke.

dobar(3) Čita većinu propisanih lektirnih djela.U interpretaciji je potrebna pomoć učitelja.Književnoteorijske pojmove samo ponekad uspijeva primijeniti.Bilješke su nepotpune, a u rješavanju zadataka je nesamostalan.

dovoljan(2) Nije razvijen interes za čitanje.Uz pomoć učitelja otkriva neke vrijednosti djela.Bilješke su netočne I neuredne.

nedovoljan(1) Ne čita lektiru I ne vodi bilješke.Ni na poticaj se ne uključuje u rad.

Usmeno jezično izražavanje

odličan(5) Točno I izražajno čita.Samostalno I kreativno sastavlja rečenice prema poticaju.Ima bogat rječnik.Doživljaj teksta vješto izražava govorom I glumom.Govorne poruke oblikuje potpunim I pravilnim rečenicama.S lakoćom I vrlo uspješno samostalno priča, prepričava I opisuje.

vrlo dobar(4) Samostalno priča, prepričava I opisuje.Rječnik je bogat.Doživljaj teksta izražava govorom I glumom.Izražajno čita uz manje pogreške primjerenom brzinom.Poruku oblikuje pravilno I razumljivo.

dobar(3) Rječnik je prosječan.Priča,prepričava I opisuje uz pomoć učitelja.Djelomično točno izražava tekst.Ima poteškoća u čitanju.Rjeđe sudjeluje u govornim vježbama, potrebno ga je poticati na aktivnost.

dovoljan(2) Teško izražava misli I osjećaje.Rječnik je siromašan.Govorne poruke oblikuje uz pomoć učitelja.Nije u potpunosti svladao čitanje.

nedovoljan(1) Vrlo teško se izražava.Ne sudjeluje u radu.Ni tehnika čitanja ne zadovoljava.

Pisano jezično izražavanje

odličan(5) Rječnik je bogat, a misli jasno uobličene.Rečenice su smislene I međusobno povezane.Točno primjenjuje pravopisno I gramatičko znanje.Pismeni sastavci su sadržajno razrađeni, točno napisani, kompozicijski utemeljeni I maštoviti.Uspješno piše po diktatu I odgovara na pitanja.Rukopis je uredan I čitak.

vrlo dobar(4) Samostalan je u pisanom izrazu.Rečenice su smislene I međusobno povezane.Uglavnom točno primjenjuje pravopisna I gramatička znanja.Uspješan je u pisanju diktata I odgovaranju na pitanja.Čitko piše.

dobar(3) Djelomično primjenjuje gramatička I pravopisna pravila.Uočava se površnost u izražavanju.Teže oblikuje misli.Djelomično je ovladao zakonitostima oblikovanja teksta.Nesiguran je u pisanju diktata I odgovaranju na pitanja.U radu je nesamostalan I potrebna mu je pomoć učitelja.

dovoljan(2) Radi veće pravopisne, gramatičke I stilske pogreške.Ne poznaje zakonitosti oblikovanja teksta.Vrlo je nesiguran I nesamostalan u pisanju diktata I odgovaranju na pitanja.Potrebna mu je stalna pomoć.

nedovoljan(1) Ne primjenjuje pravopisna I gramatička pravila.Nije u stanju izraziti svoje misli.Ne može pisati po diktatu I samostalno odgovarati na pitanja.

Medijska kultura

odličan(5) U potpunosti je usvojio sve ključne pojmove I s lakoćom ih primjenjuje.Aktivan je u svim nastavnim oblicima.Samostalno daje osvrt na film.Lako I uspješno povezuje sadržaje iz medijske kulture sa sadržajima iz ostalih sastavnica hrvatskoga jezika.

vrlo dobar(4) Uglavnom je usvojio ključne pojmove I zna ih primijeniti.Povezuje sadržaje unutar medijske kulture.Doživljava I komentira filmove.

dobar(3) Ključne pojmove usvojio je djelomično.Potrebno ga je poticati na razgovor I raspravu.Interes za medijsku kulturu varira.

dovoljan(2) Prepoznaje samo elementarne pojmove.Interes I aktivnosti su minimalne.

nedovoljan(1) Nisu usvojeni ključni pojmovi.Ni na poticaj ne sudjeluje u nastavi medijske kulture.

LIKOVNA KULTURA

odličan(5) Učenik je kreativan, a radovi su originalni.Izrazito je zainteresiran za likovne aktivnosti.Prosuđuje kvalitetu svoga I tuđih radova.Izražava se bogatim likovnim jezikom I vješto vlada svim tehnikama rada.

vrlo dobar(4) Zainteresiran I samostalan.Spretan u tehnikama rada.Izražava se jednostavnijim likovnim jezikom.

dobar(3) Nezainteresiran za likovne aktivnosti.Radovi s malo detalja.Površno primjenjuje određene tehnike rada.Potrebno ga je poticati I nadzirati.

dovoljan(2) Nezainteresiran za rad.Izražava se šturim likovnim jezikom.Radovi su nemaštoviti I neuredni.Ne primjenjuje određene tehnike rada.

nedovoljan(1) Ni uz poticaj I dobru motivaciju ne sudjeluje u radu.Nezainteresiran za bilo kakav oblik rada.

GLAZBENA KULTURA

odličan(5) Učenik pjeva čisto, sigurno I izražajno.Točno ponavlja kraći zadani ritamski motiv.Pamti obrađenu skladbu I njezine elemente I pokazuje interes I aktivnost u svim glazbenim aktivnostima.

vrlo dobar(4) Učenik pjeva čisto, ali ritmički nesigurno.Služi se jednostavnijim ritmovima.Prepoznaje skladbu, uz manje teškoće utvrđuje njene elemente.Ima oscilacija u radu.

dobar(3) Učenik slabije poznaje tekst I melodiju pjesme.Nesiguran je u prepoznavanju skladbi I reagira samo uz poticaj.

dovoljan(2) Pjeva uz pomoć učitelja I udžbenika.Nezainteresiran je za slušanje glazbe.Ponekad sudjeluje u radu.

nedovoljan(1) Nezainteresiran za bilo kakav oblik rada, ne sudjeluje.

MATEMATIKA

odličan(5) Logično I argumentirano izlaže svoje znanje.Odgovara brzo, točno I sigurno.Primjenjuje znanje samostalno u novim situacijama.

vrlo dobar(4) Sadržaje iznosi s razumijevanjem.Odgovara pretežno točno I samostalno.Znanje primjenjuje .

dobar(3) Znanje obrazlaže i iznosi djelomično točno i logično.Donekle primjenjuje znanje, polako i uz pomoć učitelja.

dovoljan(2) Iznošenje znanja je nepotpuno, površno i s pogreškama.Primjenjuje ga vrlo teško.Odgovara sporo I netočno, ali uz pomoć ipak uspije riješiti zadatke.

nedovoljan(1) Na pitanja odgovara nesuvislo, nelogično i bez razumijevanja. Ni uz učiteljevu pomoć ne uspijeva odgovoriti na pitanja i riješiti postavljene zadatke.

PRIRODA I DRUŠTVO

Usmeno ocjenjivanje

odličan(5) Točno, logično,temeljito i argumentirano iznosi i obrazlaže svoje znanje.Odgovara sigurno i točno.Sadržaje lako povezuje i korelira.

vrlo dobar(4) Odgovara točno i logično.Sadržaje iznosi s razumijevanjem, ali uz manje pogreške ili nesigurnost.Primjenjuje znanje bez učiteljeve pomoći.

dobar(3) Reproducira temeljne pojmove, uglavnom razumije gradivo, ali ga ne zna primijeniti ni obrazložiti.

dovoljan(2) Ne prepoznaje temeljne pojmove, odgovara po sjećanju, bez razumijevanja.Do odgovora dolazi uz pomoć učitelja.

nedovoljan(1) Odgovara nesuvislo, nelogično I bez razumijevanja.Ni uz učiteljevu pomoć ne može odgovoriti na pitanja.

Praktičan rad

odličan(5) Samostalan I kreativan.Svojim radom doprinosi uspjehu grupe.Vrlo korektno prosuđuje svoj I tuđi rad.Proširuje svoje znanje dodatnim izvorima.Sigurno I argumentirano prezentira rad.

vrlo dobar (4) Aktivan I zainteresiran.Prilagođava se radu skupine, poštuje pravila,pomalo nesiguran u prezentaciji.Korektno prosuđuje svoj I tuđi rad.

dobar(3) Potrebna mu je pomoć I nadzor učitelja.Interes varira.Slijedi upute za rad u skupini, može prosuditi vrijednost svog I tuđeg rada.Uradu je površan, a u izlaganju nesiguran.

dovoljan(2) Radovi su mu nejasni I nepregledni.Teže slijedi pravila I upute za skupni rad.Ponekad zbog nezainteresiranosti ometa rad skupine.Radi samo uz poticaj.

nedovoljan(1) Ni uz poticaj I dobru motivaciju ne sudjeluje u praktičnom radu.

TJELESNA I ZDRAVSTVENA KULTURA

odličan(5) Učenik bez teškoća svladava motorički zadatak, a tehnička izvedba je izuzetna.

vrlo dobar(4) Učenik s manjim teškoćama svladava motorički zadatak..Motoričko znanje primjenjuje uz male korekcije.

dobar(3) Učenik s poteškoćama savladava motorički zadatak, a izvedba je površna I nesigurna te mu je potrebna pomoć.

dovoljan(2) Učenik s velikim poteškoćama svladava motoričko gibanje, a primjena znanja je jako loša.

nedovoljan(1) Učenik ne može izvesti zadatak ni uz učiteljevu pomoć.